Екстрадират Северин Красимиров от Германия | stz24 Новини от Стара Загора и региона
Начало > Новини от България > Криминални > Екстрадират Северин Красимиров от Германия
Екстрадират Северин Красимиров от Германия
Докато беше в Германия 21-годишният Северин Красимиров призна, че е убил 30-годишната Виктория Маринова, но отрича да я е изнасилил
Очаква се днес заподозреният за убийството на Виктория Маринова Северин Красимиров да бъде върнат в България. Съдебна охрана ще го придружи с полет от Франкфурт до София, след което - отново с конвой, той трябва да бъде отведен в ареста в Русе. В присъствието на адвокат на Красимиров трябва да бъдат повдигнати обвиненията за изнасилване и за убийство по особено мъчителен за жертвата начин. В момента той е обвиняем задочно.
До 72 часа Северин Красимиров трябва да бъде изправен пред Русенския окръжен съд, който да се произнесе по искането на прокуратурата за постоянното му задържане под стража.
Докато беше в Германия 21-годишният Северин Красимиров призна, че е убил 30-годишната Виктория Маринова, но отрича да я е изнасилил.
Маркери Виктория | Русе | убийство | Северин